ร้าน Oh my K-bab ตั้งอยู่ถนนเจริญกรุง
ถ้ามาจากทางโรบินสันบางรัก จะถึงก่อนสามแยกบางรัก
ร้านอยู่เลยทางเข้าโรงแรมแชงกรีล่า ไปเล็กน้อย
เราสั่งเป็นเคบับแพะ(100บ) น้ำYogurt (no sweet)(40บ)
รสชาติk-bab อร่อยดีอาจจะได้กลิ่นเนื้อแพะเล็กน้อย(เราทานได้สบายมาก) ทางร้านใจดีมากมีเมนู Bean Salad มาให้เราลองทาน
เจ้าของบอกว่ามันเข้ากันได้ดีกับเนื้อแพะมาก อยากให้ลองดู
(เรารู้สึกเลยว่ากลิ่นเนื้อแพะน้อยลงเมื่อทานคู่กันBean salad)
รสชาติBean Salad จะแนวสดชื่น เปรี้ยวนิดๆ

ส่วนน้ำYogurt ที่นี่เป็นแบบไม่หวาน อาจจะไม่ค่อยชิน รสจะออกเปรี้ยวๆ
(ถ้าใครไม่ทานเนื้อแพะหรือเนื้อวัว ทางร้านมีเมนูเคบับไก่ ไว้บริการ ใครสั่งพร้อมกันทีเดียว5 ชิ้นมีโปรโมชั่นแถม 1 ชิ้นด้วย)

เสร็จแล้วก็สั่งของหวานเป็นOven baked rice pudding (60บ)
จะเป็นพุ้ดดิ้งแบบเย็น เวลาตักทานข้างในจะเหลวๆมีเมล็ดข้าวด้านใน หวานไม่มาก หอมกลิ่นหน้าไหม้  ทานเพลินๆแป๊บเดียวหมด 
ที่ร้านมีโต๊ะประมาญ 3 โต๊ะสามารถนั่งรับประทานในร้านได้
แต่โดยส่วนมากจะซื้อกลับกันเป็นส่วนใหญ่
เราจอดรถที่โรบินสันบางรักเดินมาเพลินๆแป๊บเดียวก็ถึง
ร้านนี้แนะนำเลยสำหรับคนชอบเคบับและอาหาร Turkish